Lav et referat af nedenstående tekst:

Tekst:
Retten i Holstebro fældede torsdag dom over to nordjyske mænd, der begge stod tiltalt for vanvidskørsel. Begge retssager handlede om hastighedsoverskridelser på mere end 100 procent af det tilladte med en fart på over 100 kilometer i timen. Det fortæller Midt- og Vestjyllands Politi i en pressemeddelelse. En 21-årig mand fra Mors var tiltalt for 1. juni i år at have kørt 125 km/t på Skivevej ved Viborg, hvor den højst tilladte hastighed er 60 km/t. Manden blev idømt 20 dages ubetinget fængsel og tre års ubetinget frakendelse af førerretten. Derudover blev bilen, der var ejet af et familiemedlem, konfiskeret. En 20-årig mand fra Thy var tiltalt for 29. april i år at have kørt 143 km/t på Vildsundvej på Mors, hvor den højst tilladte hastighed er 70 km/t. Manden blev idømt 20 dages ubetinget fængsel og tre års ubetinget frakendelse af førerretten. Bilen, den 20-årige kørte i, blev desuden konfiskeret. Tilfreds anklager Anklager ved Midt- og Vestjyllands Politi Palle Fuglsang er tilfreds med dommene: - Når retten straffer førstegangsovertrædelser med ubetinget fængsel, vidner det om, at der er tale om særdeles alvorlige overtrædelser af færdselsloven. Med hastighedsoverskridelser af den karakter, de to var tiltalt for i dag, sætter man både sit eget og andres liv på spil. Jeg er derfor tilfreds med, at retten har idømt dem begge ubetingede fængselsstraffe, flere års frakendelse af førerretten og ikke mindst har konfiskeret de anvendte biler, siger han.

Referat:
To unge mænd fra henholdsvis Thy og Mors er torsdag ved Retten i Holstebro blevet idømt ubetinget fængsel for vanvidskørsel.